Peter's Nostalgic

## 10 Years Later : Peter's Payback

Official Logo

Peter's Nostalgic (Korean: 10년이 지나도 : 피터가 돌아왔다; lit. My Youthhood Hero) เป็นทีวีซีรีย์แนวโรแมนติกแฟนตาซี ผลิตโดย **STV Studio** เรื่องราวชีวิตของนักเรียนคนหนึ่งที่ถูกพักการเรียนไป 10 ปีต่อมา เขาได้กลับมาเป็นนักเรียนอีกครั้ง โดยออกอากาศทุกวันจันทร์-อังคาร เวลา 21.00 น. เริ่มออกอากาศครั้งแรกเมื่อ 10 สิงหาคม 2563

## เนื้อเรื่อง

**ปีเตอร์** พนักงานขับรถส่งอาหารของบริษัท VAULT (อายุ 27 ปี) ได้ขับรถมาส่งอาหารที่โรงแรมแห่งหนึ่งและแอบไปได้ยินโครงการลับของ **ผอ.วาสินี ครุฑรักษ์** ประธานบริษัท V&N Pharmarcy บริษัทยักษ์ใหญ่ด้านการผลิตวัคซีนและยารักษาโรคของประเทศไทย เขาถูกไล่ล่า ทำให้เขาต้องหลบหนีออกมาแต่ก็ถูกรถตู้ปริศนาเข้ามาขวางทางทำให้เขาต้องหักรถมอเตอร์ไซค์หลบจนเสียหลัก พุ่งชนเข้ากับรถคันนั้น เขากระเด็นออกมาไม่ไกลจากรถของเขา แต่สภาพของเขาก็สาหัส หัวโชกไปด้วยเลือด เขายังมีสติอยู่และพยายามจะลุกขึ้นแต่ก็ถูกคนเข้ามาจับตัวไว้ เขาเห็นภาพของผู้หญิงคนนั้นลางๆ แต่ก็พบจุดสังเกตุก็คือกำไรข้อมือที่มีลักษณะพิเศษอยู่ที่ลวดลายของมัน เธอคนนั้นเข้ามาและพูดกับเขาว่า "โชคร้ายจังเลยนะ ที่ดันมาได้ยินเรื่องที่ไม่ควรเข้า ฉันก็คงไม่มีทางเลือกนอกจากกำจัดทิ้งซะ" จากนั้นเธอก็ได้สั่งให้ลูกน้องของเธอไปหยิบวัคซีน BR มาและฉีดเข้าไปในตัวของเขา หัวใจของเขาเต้นระรัวราวกับจะระเบิดออกมา เส้นเลือดของเขาเริ่มปูด ปีเตอร์ร้องด้วยความทรมาน เขานึกถึงหน้าพ่อแม่ของเขาก่อนที่ทุกอย่างมืดดับลง

ภาพตัดไปในสมัยที่ปีเตอร์ (อายุ 17 ปี) เรียนอยู่ชั้นมัธยมศึกษาปีที่ 6 เขาเป็นนักเรียนดีเด่นทางด้านวิชาการของโรงเรียน เพื่อนฝูงต่างรักใคร่เขา **มิลค์** นักเรียนดีเด่นทางด้านกิจกรรม ทั้ง 2 คนถือเป็นหน้าเป็นตาของโรงเรียนมาหลายปี ทั้งสองชอบกันแต่ก็ยังไม่มีฝ่ายใดเอ่ยปากขอคบเป็นแฟน

เวลาผ่านไปไม่รู้ว่านานเท่าไร เป็นชั่วโมงหรือเป็นวัน แต่ปีเตอร์ฟื้นจากการหลับไหลเขาตรวจสอบร่างกายของเขาเอง และเขาก็พบว่าตัวเองยังไม่ตาย เขาลากสังขารตัวเองขึ้นมาและพยายามจะยันมอเตอร์ไซค์ขึ้นมาแต่ก็พบว่ารถของเขาสภาพพังเสียหาย เขาร้องขอความช่วยเหลือและเห็นแสงไฟจากรถยนต์คันนึงกำลังขับเข้ามาแต่เขาก็หมดสติไปก่อน

เขาย้อนกลับไปในวัยเรียนอีกครั้ง ตอนนั้นเขากำลังยืนรอใครสักคนอยู่ที่หน้าโรงเรียนประถมแห่งหนึ่ง จนเวลาเลยมาสักพักแต่เขายังไม่พบใคร จึงเดินเข้าไปในโรงเรียนแห่งนั้น เขาเดินเข้าไปถึงด้านหลังของโรงเรียนและก็พบกลุ่มนักเรียน 3 คนกำลังล้อมเด็กผู้หญิงคนนึงอยู่ เขาเดินเข้าไปและตะวาดขึ้นเด็กนักเรียนพวกนั้นยกมือขอโทษพร้อมกับคืนเงินให้เด็กผู้หญิง **นีนี่** เด็กผู้หญิงวัย 7 ขวบ ซึ่งเป็นลูกสาวของเพื่อนบ้านของเขายิ้มและโผเข้ากอดปีเตอร์ ปีเตอร์จึงตักเตือนและสั่งสอนให้เด็กเหล่านั้นรู้ว่าไม่ควรมาไถสตางค์คนแบบนี้ เขาพานีนี่กลับบ้าน ระหว่างทางทั้งสองพูดคุยกันสนุกสนานพอมาถึงบ้านก็แยกย้ายกันเข้าไป

## รายชื่อนักแสดง

### **นักแสดงหลัก**

* ปีเตอร์ รับบท กฤติน ภูมิอัศวิน (ปีเตอร์)

ชายหนุ่มที่เรียนไม่จบม.6 เพราะถูกใส่ร้ายในเหตุการณ์ทำร้ายร่างกาย ทำให้เขาตัดสินใจลาออกจากโรงเรียน เพราะรับไม่ได้กับสิ่งที่เขาจะต้องเผชิญ เขาเดินทางไปทำงานในกรุงเทพ ก่อนที่จะกลับมายังอุดรธานี เมื่อ 3 ปีก่อน ปัจจุบันอายุ 27 ปี เป็นพนักงานขนส่งอาหารเดลิเวอร์รีของแอพพลิเคชั่น VAULT จนวันนึงเหมือนฟ้ารู้เห็นเป็นใจ เขากลับมาเป็นเด็กอีกครั้งจากวัคซีนปริศนาของบริษัท V&N Pharmarcy ซึ่งเป็นบริษัทในการดูแลของ คุณวาสินี คนที่ทำให้ชีวิตของเขาจมลงแบบนี้ เขาจึงกลับมาแก้แค้นด้วยการมาสมัครเรียน ม.6 ที่โรงเรียนมัธยมเอกชนของเธอ เพื่อที่จะเปิดโปงธุรกิจสีดำที่เธอกำลังทำอยู่

* พิชญาภา รับบท นันทิชา จันทะโยธี (นีนี่)

นักเรียนหญิง ม.6/2 เป็นเด็กกิจกรรมและเป็นนักร้องนำของวงดนตรี WVR Junior เมื่อสมัยเด็ก บ้านของเธออยู่ติดกับบ้านของปีเตอร์ ปีเตอร์เปรียบเสมือนพี่ชายของเธอ เพราะเขาคอยมารับส่งและเล่นกับเธออยู่เสมอ จนวันหนึ่งเธอย้ายไปเรียนที่กรุงเทพและไม่สามารถติดต่อกับปีเตอร์ได้เลย จนเธอได้กลับมาเรียนต่อ ม.4 ที่บ้านเกิดของเธอ

* ก้อง รับบท อภิสร ครุฑรักษ์ (สร)

ลูกชายของ ผอ.วาสินี เป็นร่วมชั้นกับปีเตอร์เมื่อสมัยเรียน ม.6 แต่ด้วยความอิจฉาที่ปีเตอร์ได้รับความสนใจมากกว่า จึงวางแผนทำลายชีวิตของเขา จนเวลาผ่านไป 10 ปี เขาได้ดำรงตำแหน่งเป็นผู้อำนวยการโรงเรียนวัตวิรัญจ์ศึกษา จากการแต่งตั้งของคุณแม่

* ปัณฑิตา รับบท ชลธิสา งามบาง (ฟอร์จูน)

เพื่อนร่วมชั้น ม.6/12 ของปีเตอร์ เธอเป็นคนที่มีอำนาจในหมู่เพื่อนๆ เรียกได้ว่าถ้าเธอไม่ชอบหน้าใคร คนๆนั้นก็เตรียมรับแรงกระแทกได้เลย แต่ลึกๆ แล้วเธอคนนี้เป็นคนนิสัยดีแอบช่วยเหลือปีเตอร์ในยามลำบาก

### **นักแสดงสมทบ**

#### **นักเรียนโรงเรียนวัตวิรัญจ์ศึกษา**

* พิชญธิดา รับบท ณัฐธิดา ยอดศิริ (มีน)

* ไคยู รับบท ขุนชิต ภู่ระหงษ์ (ขุนชิต)

#### **ผู้คนรอบตัวของปีเตอร์**

* สุวภัทร รับบท สุประภา มิตรผล (มิลค์)
* อภิวัฒน์ รับบท อัศพงษ์ ศรีพลับ (นิว)

#### **บริษัท V&N Pharmarcy**

* ประณิตา รับบท ผอ.วาสินี ครุฑรักษ์

ประธานบริหารสูงสุดของบริษัท V&N Pharmarcy และยังเป็นผู้จัดการโรงเรียนวัตวิรัญจ์ศึกษา เป็นผู้ที่จะไม่ยอมทำสิ่งใดเพื่อคนอื่นฟรีๆ เธอมักจะทำสิ่งผิดกฎหมายอยู่เสมอ โดยที่ลูกชายไม่รู้เลยว่า แม่บังเกิดเกล้าของเขาเป็นคนอย่างไร